Na temelju članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 31. sjednici održanoj 9. prosinca 2024. donijelo je

**O D L U K U**

**o visini iznosa participacije Općine Kloštar Podravski za redovite programe i jaslice DV Potočnica Pitomača, Dječji vrtić „Maslačak“ Đurđevac i DV „Bubamara“ Kalinovac u 2025. godini**

**Članak 1.**

Ovom Odlukom utvrđuju se mjerila za sudjelovanje Općine Kloštar Podravski za cijenu redovitog programa i jaslica DV Potočnica Pitomača, DV „Maslačak“ Đurđevac i DV „Bubamara“ Kalinovac u 2025. godini.

**Članak 2.**

Općina Kloštar Podravski sudjelovati će u cijeni redovitih programa DV Potočnica Pitomača, DV „Maslačak“ Đurđevac i DV „Bubamara“ Kalinovac ukoliko budu popunjena sva mjesta u Dječjem vrtiću „Igra „ u Kloštru Podravskom kako slijedi:

- ako jedno dijete pohađa dječji vrtić 72,99 EUR/mjesec,

- ako dva djeteta pohađaju dječji vrtić 79,63 EUR/mjesec,

- ako tri djeteta pohađaju dječji vrtić 86,26 EUR mjesec,

- jaslice za svako dijete 79,63 EUR/mjesec.

**Članak 3.**

Ova Odluka stupa na snagu 1. siječnja 2025. godine.

**OPĆINSKO VIJEĆE OPĆINE KLOŠTAR PODRAVSKI**

**KLASA: 601-01/24-01/08**

**URBROJ: 2137-16-01/01-24-01**

**Kloštar Podravski, 9. prosinca 2024.**

**PREDSJEDNICA:**

**Marija Šimunko**